cyanic-selkie/wikianc huggingface dataset:
रेडिओ खगोलशास्त्र
इतिहास
१९३० मध्ये कार्ल जान्स्कीने अनपेक्षितपणे पहिल्या खगोलीय रेडिओ स्रोताचा शोध लावला. बेल टेलिफोन लॅबोरेटरीजमध्ये एक अभियंता म्हणून तो अटलांटिक पलीकडच्या आवाजाच्या प्रक्षेपणात अडथळा आणणाऱ्या गोष्टीचा तपास करत होता. एक मोठा दिशादर्शक ॲंटेना वापरताना त्याच्या लक्षात आले, की त्याची ॲनालॉग रेकॉर्डिंग प्रणाली अज्ञात स्रोतापासून वारंवार येणारे संदेश रेकॉर्ड करत होती. हे संदेश जवळपास २४ तास आवर्ती असल्याचे दिसून आल्याने ते सूर्य त्याच्या दिशादर्शक ॲंटेनाच्या दृश्यासमोरून जाताना होत असल्याचा प्राथमिक निष्कर्ष त्याने काढला. पुढील तपशीलवार निरीक्षणांवरून असे लक्षात आले, की ते संदेश सूर्याप्रमाणे दर २४ तासांनी नाही तर २३ तास आणि ५६ मिनिटांनी पुन्हापुन्हा येत होते. जान्स्कीने या घटनेविषयी त्याचा मित्र, खगोलशास्त्रज्ञ आणि शिक्षक अल्बर्ट मेल्व्हिन स्केलेट याच्याशी चर्चा केली. त्याने जान्स्कीच्या निदर्शनास आणून दिले, की या संदेशांची वारंवारता सौर दिवसाच्या कालावधीशी तंतोतंत जुळते. सौर दिवसाचा कालावधी हा २३ तास आणि ५६ मिनिटे आहे. जेव्हा एखादा खगोलीय स्रोत अकाशातील इतर ताऱ्यांच्या तुलनेत स्थिर असतो व तो पृथ्वीच्या एका परिवलनामध्ये एकदा दिसतो. पुढे या निरीक्षणांची दृश्य वर्णपटलातील निरीक्षणांशी तुलना करून जान्स्कीच्या असे लक्षात आले की जेव्हा आकाशगंगेतील सर्वात जास्त घनतेच्या मध्यवर्ती भागातील धनू तारकासमूह त्याच्या ॲंटेनाच्या दृश्यासमोरून जाते, तेव्हा हे संदेश तीव्र होतात.
जान्स्कीने त्याचे काम १९३३ साली प्रसिद्ध केले. त्याला या रेडिओ संदेशांचे आणखी संशोधन करायची इच्छा होती, परंतु बेल लॅबॉरेटरीने त्याला दुसऱ्या प्रकल्पावर काम करायला सांगितल्याने त्याने या क्षेत्रात पुढे काम केले नाही. रेडिओ खगोलशास्त्रातील त्याच्या या आद्य प्रयत्‍नांमुळे स्राव घनतेच्या (flux density) मूलभूत एककाला त्याच्या नावावरून जान्स्की असे नाव देण्यात आले.
जान्स्कीच्या संशोधनापासून प्रेरणा घेऊन ग्रोटे रेबर याने १९३७ साली त्याच्या घराच्या अंगणात ९ मीटर व्यासाची पॅराबोलिक आकाराची दुर्बिण बनवली. त्याने प्रथम जान्स्कीची निरीक्षणे पुन्हा घेऊन सुरुवात केली व पुढे जगातील पहिले आकाशाचे रेडिओ वर्णपटामध्ये सर्वेक्षण केले. २७ फेब्रुवारी १९४२ मध्ये ब्रिटिश सैन्यातील जे. एस. हे या संशोधन अधिकाऱ्याने सूर्याने उत्सर्जित केलेल्या रेडिओ लहरींचे अस्तित्व पहिल्यांदा शोधले.
पुढे लवकरच अनेक प्रकारच्या स्रोतांची निरीक्षणे रेडिओ तरंगलांबीमध्ये होऊ लागली आणि रेडिओ इंटरफेरोमेट्री, छिद्र संश्लेषण (aperture synthesis) सारख्या तंत्रज्ञानांचा शोध लागला.
तंत्र
रेडिओ खगोलशास्त्रज्ञ रेडिओ वर्णपटातील निरीक्षणे घेण्यासाठी वेगवेगळ्या तंत्रांचा वापर करतात. दुर्बीण रेडिओ स्रोताच्या दिशेने वळवून त्यापासून उत्सर्जित होणाऱ्या रेडिओ प्रारणाचे विश्लेषण केले जाते. आकाशातील एखाद्या भागाची प्रतिमा बनवण्यासाठी त्या भागाची अनेक सलग निरीक्षणे एकत्र जोडून प्रतिमा तयार केली जाते. एका दुर्बिणीने जशी निरीक्षणे घेतली जातात, तसेच अनेक स्वतंत्र दुर्बिणींची शृंखला तयार करून त्यापासून इंटरफेरोमेट्री आणि छिद्र संश्लेषण ही तंत्रे वापरून अधिक कोनीय विभेदन असलेली निरीक्षणेही घेतली जातात; त्यामुळे रेडिओ वर्णपटामध्ये स्रोतामधील लहान संरचनांचा सखोल अभ्यास करता येतो. भारतातील पुण्याजवळील जायंट मीटरवेव्ह रेडिओ टेलिस्कोप, अमेरिकेतल्या न्यू मेक्सिको राज्यातील वाळवंटातील व्हेरी लार्ज ॲरे या रेडिओ दुर्बिणी जगातील अशाप्रकारच्या अनेक लहान रेडिओ दुर्बिणींची शृंखला वापरून तयार केलेल्या दुर्बिणींपैकी काही दुर्बिणी आहेत. या तंत्रज्ञानाचा वापर करून अनेक देशातील शास्त्रज्ञ एकत्र येऊन स्क्वेअर किलोमीटर ॲरे (स्का) या जगातील सर्वात मोठ्या रेडिओ दुर्बिणीची निर्मिती करत आहेत.
खगोलीय रेडिओ स्रोत
रेडिओ खगोलशास्त्रामुळे खगोलशास्त्राच्या ज्ञानात मोलाची भर पडली आहे. विशेषतः रेडिओ खगोलशास्त्रामुळे क्वेसार, पल्सार आणि रेडिओ दीर्घिका यासारख्या नवीन प्रकारच्या स्रोतांचा शोध लागला. याचे कारण असे, की ज्या दृश्य वर्णपटात डिटेक्ट होत नाहीत, अशा गोष्टी रेडिओ खगोलशास्त्रामुळे डिटेक्ट करता येतात.
वैश्विक मायक्रोवेव्ह पार्श्वभूमी प्रारणाचा शोधदेखील रेडिओ दुर्बिणीमुळे लागला. त्याचबरोबर, सूर्य व ग्रह यासारख्या जवळच्या गोष्टींचा अभ्यासही रेडिओ खगोलशास्त्रामध्ये केला जातो.
बाह्य दुवे
वर्ग:खगोलशास्त्र
खाकी (हिंदी चित्रपट)
खाकी हा एक हिंदी भाषा भाषेतील चित्रपट आहे. यामध्ये अमिताभ बच्चन यांनी काम केले होते.
बाह्य दुवे
वर्ग:इ.स. २००३ मधील हिंदी भाषेमधील चित्रपट वर्ग:भ्रष्टाचाराबद्दल चित्रपट
मॉस्को—सेंट पीटर्सबर्ग रेल्वे
प्रवासी संख्येच्या दृष्टीने मॉस्को—सेंट पीटर्सबर्ग मार्ग रशियातील सर्वात वर्दळीचा असून ह्या मार्गावर दररोज सुमारे ३२ गाड्या धावतात. सीमेन्स ह्या जर्मन कंपनीने बनवलेली २५० किमी/तास इतक्या वेगाने धावणारी द्रुतगती रेल्वेगाडी ह्या मार्गावरील सर्वात वेगवान रेल्वे असून ती मॉस्को ते सेंट पीतर्सबर्गदरम्यानचे अंतर ३ तास व ३० मिनिटांत पूर्ण करते.
प्रमुख शहरे
हा रेल्वेमार्ग रशियाच्या लेनिनग्राद ओब्लास्त, नॉवगोरोद ओब्लास्त, त्वेर ओब्लास्त व मॉस्को ओब्लास्त ह्या चार प्रांतांमधून धावतो.
बाह्य दुवे
वर्ग:रशियामधील रेल्वे वाहतूक वर्ग:मॉस्कोमधील वाहतूक वर्ग:सेंट पीटर्सबर्गमधील वाहतूक
चंग चंगछ्यू
चंग चंगछ्यू (देवनागरी लेखनभेद: चेंग चेंगछ्यू; सोपी चिनी लिपी: 郑正秋 ; पारंपरिक चिनी लिपी: 鄭正秋 ; पिन्यिन: Zheng Zhengqiu) (जानेवारी २५, १८८९ - जुलै १६, १९३५) हा चिनी चित्रपटनिर्माता, दिग्दर्शक, पटकथालेखक होता. चंग चिनी चित्रपटसृष्टीच्या जनकांपैकी एक मानला जातो. त्याने त्याचा मित्र व सहकारी चांग शिच्वान याच्याबरोबर इ.स. १९१३ साली एका लघुपटाची निर्मिती केली. पुढे इ.स. १९२२ साली त्या दोघांनी मिळून शांघाय येथे मिंगशिंग फिल्म कंपनी स्थापली.
बाह्य दुवे
वर्ग:चिनी चित्रपट दिग्दर्शक वर्ग:इ.स. १८८९ मधील जन्म वर्ग:इ.स. १९३५ मधील मृत्यू
करंजे (खानापूर)
करंजे हे भारतातील महाराष्ट्र राज्यातील सांगली जिल्ह्यातील खानापूर (विटा) तालुक्यातील एक गाव आहे.
संदर्भ
वर्ग:खानापूर (विटा) तालुक्यातील गावे वर्ग:सांगली जिल्ह्यातील गावे
माओ त्झ-तोंग
माओ त्झ-तोंग, माओ झेडॉंग, माओ झेतांग (मराठी लिखाण : माओ त्से-तुंग); चिनी लिपीत: 毛泽东 ; फीनयीन: Mao Zedong / Mao Tse-tung) (जन्म : २६ डिसेंबर, इ.स. १८९३; षाओषान, हूनान, चीन; - ९ सप्टेंबर,  इ.स. १९७६; पेकिंग, चीन) हा चिनी साम्यवादी क्रांतिकारक, राजकारणी, राजकीय तत्त्वज्ञ, चिनी राज्यक्रांतीचा प्रणेता, इ.स. १९४९ साली स्थापन झालेल्या चीनच्या जनता-प्रजासत्ताकाच्या (ची.ज.प्र.) शिल्पकारांपैकी एक शिल्पकार व ची.ज.प्र.चा पहिला चेअरमन, अर्थात अध्यक्ष, होता. इ.स. १९४९ सालापासून इ.स. १९७६ साली मृत्यूपर्यंत त्याने देशावर एकाधिकारशाहीसारखा अंमल गाजवला. मार्क्सवाद-लेनिनवादांत माओने घातलेली सैद्धांतिक भर व माओची राजकीय, सैनिकी धोरणे यांना साकल्याने माओवाद या संज्ञेने उल्लेखले जाते.
जीवन
माओचा जन्म डिसेंबर २६, इ.स. १८९३ रोजी चीनच्या हूनान प्रांतातील षाओषान या गावी झाला. त्यावेळी चीनमध्ये मांचू घराण्याची राजवट होती. मांचू घराण्याविरुद्ध चीनमध्ये लोकशाहीवादी चळवळीला सुरुवात झाली. इ.स. १९११ मध्ये कुओमिंतांग पक्षाने राजेशाही संपुष्टात आणून लोकशाही स्थापन करण्यास पुढाकार घेतला. त्या पक्षाचे एक सक्रिय सदस्य म्हणून माओ ओळखले जात.
१ जानेवारी इ.स. १९१२ रोजी सन्यत्सेन यांच्या नेतृत्वाखाली चीनमध्ये नवे सरकार स्थापन करण्यात आले. त्यावेळी नव्या लोकशाही सरकार विरुद्ध लष्करी सत्ता उभी होण्याचा प्रयत्‍न करू लागली. सन्यत्सेनच्या मृत्यूनंतर चॅंग कै शेक हे पक्षप्रमुख झाले. तेव्हा मार्क्स-लेनिन यांच्या विचारांनी प्रभावित होवून माओंनी चीनमध्ये कम्युनिस्ट पक्षाची स्थापना केली. मात्र चीनमध्ये कामगाराऐवजी शेतकऱ्याला महत्त्व देण्यात आले. इ.स. १९२० पासून माओ नव्या पक्षात सक्रिय झाले, तर चॅंग कै शेक हे आपल्या क्वोमिंतांग पक्षाशीच एकनिष्ठ राहिले.
सरंजामशाहीविरुद्ध चळवळ उभी करणे हेच माओ यांचे मुख्य ध्येय बनले. या कामासाठी जुन्या क्वोमिंतांग पक्षाचीही मदत घेण्याचे ठरले होते. इ.स. १९२७ येईपर्यंत क्वोमिंतांग-कम्युनिस्टांचे सख्य संपल्यावर क्वोमिंतांग पक्षाच्या लोकांची सर्रास कत्तल सुरू झाली. तर दुसरीकडे माओ आणि त्यांच्या समर्थकांनी जमीनदारांच्या जमिनी आपल्या ताब्यात घेऊन त्या शेतकऱ्यांना वाटण्यास सुरुवात केली. यामुळे माओंना लोकांचा पाठिंबा मिळू लागला. त्याचा परिणाम म्हणून डिसेंबर इ.स. १९३० पासून चॅंग कै शेक यांच्या क्वोमिंतांग पक्षाविरुद्ध कम्युनिस्ट रेड आर्मीचे युद्ध् सुरू झाले. कम्युनिस्टांविरुद्ध काढण्यात आलेल्या चार मोहिमांमध्ये चॅंग कै शेकना अपयश आले. मात्र पाचव्या मोहिमेत चॅंग कै शेकना यश आले, कम्युनिस्टांना युद्धातून माघार घ्यावी लागली.
हा पराभव माओ यांच्या जिव्हारी लागला. आपले ८५००० वर सैन्य, १५०० वर सैनिक घेऊन माओ चीनमधील ११ प्रांतांत वर्षभर फिरत राहिले. इतिहासात प्रसिद्ध झालेली ही प्रदीर्घ चाल वर्षभराने षा'न्शी प्रांतात पोहोचली. माओंना त्यांचे म्हणणे लोकांपर्यंत पोहोचविता आले होते, लोकांनी त्यांना प्रचंड प्रमाणात पाठिंबा दिला.
१ ऑक्टोबर इ.स. १९४९ला माओंच्या नेतृत्वाखाली चीनमध्ये जनता-प्रजासत्ताकाची स्थापना करण्यात आली. या प्रजासत्ताकाचे सर्व कामकाज सोव्हिएत संघातील पद्धतीने करण्याचे ठरविले गेले. हळूहळू माओंच्या लक्षात आले, की आपल्या देशातील कार्य पद्धती सोव्हिएत संघासारखी न ठेवता सत्तेचे विकेंद्रीकरण करून शेतकऱ्याला प्राधान्य दिले गेले पाहिजे. लोकांकडून घेऊन लोकांना परत देणे अशी पद्धत सुरू झाली. ही नवी पद्धत वापरून शेती, विज्ञान, उद्योग अशा सर्व क्षेत्रात ची.ज.प्र.ने प्रगती केली.
सप्टेंबर ९, इ.स. १९७६ रोजी माओ यांचे निधन झाले.
बाह्य दुवे
वर्ग:चीनचे राष्ट्राध्यक्ष वर्ग:साम्यवाद वर्ग:इ.स. १८९३ मधील जन्म वर्ग:इ.स. १९७६ मधील मृत्यू
ब्राह्मणवाडे (सिन्नर)
ब्राम्हणवाडे हे भारताच्या महाराष्ट्र राज्यातील नाशिक जिल्ह्यातील सिन्नर तालुक्यातील एक गाव आहे.
हवामान
येथे मार्चच्या मध्यापासून जूनच्या पूर्वार्धापर्यंत उन्हाळा असतो. उन्हाळ्यात हवामान सामान्यतः उष्ण असून तापमान ३८ ते ४१ सेल्सीअसपर्यंत असते.जून महिन्याच्या मध्यापासून पावसास सुरुवात होऊन ऑक्टोबरच्या मध्यापर्यंत पावसाळा असतो. सर्वसाधारण नोव्हेंबर ते फेब्रुवारी या काळात थंडी असते.वार्षिक सर्वसाधारण हवामान उष्ण व विषम असते.वार्षिक पर्जन्यमान ९८० मि.मी.पर्यंत असते.
संदर्भ
वर्ग:सिन्नर तालुक्यातील गावे वर्ग:नाशिक जिल्ह्यातील गावे
माधवराव शिंदे
माधवराव शिन्दे (मार्च १०, इ.स. १९४५ - सप्टेम्बर ३०, इ.स. २००१ ) हे काँग्रेस पक्षाचे नेते होते. ते इ.स. १९७१, इ.स. १९७७, इ.स. १९८० आणि इ.स. १९९९च्या लोकसभा निवडणुकींमध्ये मध्य प्रदेश राज्यातील गुणा लोकसभा मतदारसंघातून तर इ.स. १९८४, इ.स. १९८९, इ.स. १९९१, इ.स. १९९६ आणि इ.स. १९९८च्या लोकसभा निवडणुकींमध्ये मध्य प्रदेश राज्यातील ग्वाल्हेर लोकसभा मतदारसंघातून लोकसभेवर निवडून गेले. त्यांनी इ.स. १९८४च्या लोकसभा निवडणुकीत ग्वाल्हेर लोकसभा मतदारसंघात ज्येष्ठ भाजप नेते अटलबिहारी वाजपेयी यांचा पराभव केला. त्यानन्तर ते राजीव गान्धी यांच्या मन्त्रीमण्डळात रेल्वेमन्त्री होते. त्या काळात त्यांनी भारतीय रेल्वेच्या संगणकीकरणावर भर दिला. त्यानंतर ते पी.व्ही. नरसिंह राव यांच्या मन्त्रिमण्डळात नागरी विमान वाहतूक मन्त्री आणि मनुष्यबळ विकास मन्त्री होते. इ.स. १९९६ साली त्यांचे नाव जैन हवाला डायरी प्रकरणात गोवले गेल्यानन्तर त्यांनी मन्त्रीपदाचा राजीनामा दिला आणि काँग्रेसबाहेर पडून स्वतःचा मध्यप्रदेश विकास काँग्रेस हा प्रादेशिक पक्ष स्थापन केला आणि त्या पक्षाचे उमेदवार म्हणून ते इ.स. १९९६च्या लोकसभा निवडणुकीत लोकसभेवर निवडून गेले. पी.व्ही. नरसिंह राव यांनी काँग्रेस अध्यक्षपदाचा राजीनामा दिल्यानंतर ते काँग्रेसमध्ये परतले आणि त्यांनी आपला पक्ष काँग्रेसमध्ये विलीन केला. इ.स. १९९९च्या लोकसभा निवडणुकीनंतर ते काँग्रेस पक्षाच्या संसदीय दलाचे उपाध्यक्ष बनले. सप्टेम्बर ३०, इ.स. २००१ रोजी ते लखनौ येथे पक्षाच्या मेळाव्यात भाषण करायला दिल्लीहून विमानाने जात असताना त्यांचे विमान उत्तर प्रदेश राज्यात मैनपुरी जिल्ह्यात कोसळले आणि त्यात त्यांचा मृत्यू झाला.
वर्ग:भारतीय राजकारणी वर्ग:भारतीय राष्ट्रीय काँग्रेस पक्षातील राजकारणी वर्ग:भारतीय रेल्वेमंत्री वर्ग:भारतीय नागरी विमानवाहतूक मंत्री वर्ग:भारतीय मनुष्यबळविकासमंत्री वर्ग:५ वी लोकसभा सदस्य वर्ग:६ वी लोकसभा सदस्य वर्ग:७ वी लोकसभा सदस्य वर्ग:८ वी लोकसभा सदस्य वर्ग:९ वी लोकसभा सदस्य वर्ग:१० वी लोकसभा सदस्य वर्ग:११ वी लोकसभा सदस्य वर्ग:१२ वी लोकसभा सदस्य वर्ग:१३ वी लोकसभा सदस्य वर्ग:गुण्याचे खासदार वर्ग:ग्वाल्हेरचे खासदार वर्ग:इ.स. १९४५ मधील जन्म वर्ग:इ.स. २००१ मधील मृत्यू वर्ग:भारतातील हवाई अपघातात मृत पावलेल्या व्यक्ती वर्ग:पोस्टाचे तिकीट असलेल्या व्यक्ती वर्ग:भारतीय क्रिकेट नियामक मंडळाचे अध्यक्ष
निशाचर
निशाचर ह्याचा संधीविग्रह निशा+आचर म्हणजे, रात्रीच्या वेळी आचर करणारे प्राणी.
Nocturnal
वर्धा तालुका
वर्धा तालुका हा भारताच्या महाराष्ट्र राज्यातील वर्धा जिल्ह्याचा एक तालुका आहे.
संदर्भ
वर्ग:वर्धा जिल्ह्यातील तालुके वर्ग:महाराष्ट्रातील तालुके
होन्झोन
होन्झोन, याला कधी कधी गोहोनझोन म्हणून देखील ओळखले जाते. हे जपानी बौद्ध धर्माची मुख्य देवस्थान किंवा मुख्य देवता आहे बुद्ध, बोधिसत्त्व किंवा मंडळची प्रतिमा मंदिरात किंवा घरगुती बुट्सुदनमध्ये स्थित असते.
प्रतिमा म्हणजे एकतर पुतळा किंवा छोटीसी कागदाची किंवा चर्मपत्राची गुंडाळी असू शकते. ही गोष्ट पंथाप्रमाणे भिन्न भिन्न बदलते. प्रतिमा एकल प्रतिमा किंवा प्रतिमांचा समूह असू शकतो. होन्झोन प्रतिमा मंदिरातील मुख्य (होन्डू) हॉल किंवा खजिन्याचा (कोन्डू) हॉल मध्ये असते. त्याची उपस्थिती विशिष्ट हॉल किंवा संपूर्ण मंदिरासाठी असते. कधी कधी होन्झोन ही केंद्रीय प्रतिमा (जिला चुस्सॉन म्हणतात) ही तीन (सॅनझॉनबुटु) किंवा पाच (गोसॉन) प्रतिमांचा समूह असते.
मुर्तीच्या निर्मितीनंतर अभिषेक सोहळा होतो, ज्याला कैजेन म्हणतात. कैजेनच शब्दशः अर्थ 'डोळे उघडणे' असा होतोत्. असे मानले जाते की कैजेन नंतर होन्झोन हे पात्रामध्ये रूपांतरित करते ज्यात पवित्र शक्ती वास करू शकते..
बुत्सुझा
होन्झोन ज्या पुतळ्याचे रूप घेतो त्याला बुत्सुझा(जपानी: ) म्हणतात. हे बहुधा सिप्रसच्या लाकडापासून किंवा तांबे किंवा कांस्य सारख्या धातूपासून बनविला गेलेला असतो. इतर प्रकारच्या प्रतिमांपेक्षा बुत्सुझा मोठ्या प्रमाणात आढळतो. तोरी बुशी हे अशा प्रकारच्या मुर्तींचे सुरुवातीचे प्रख्यात निर्माता होते. बुत्सुझोझुइ हा ग्रंथ १६९० मध्ये प्रकाशित झाला. यात ८०० बुत्सुझांच्या पुनरुत्पादनांचे संकलन आहे.
विविध पंथांमध्ये
सहाव्या शतकापर्यंत जपानमध्ये बौद्ध धर्म प्रचलित नव्हता. तो पर्यंत होन्झोनचा कोणताही पुरावा उपलब्ध नाही शिन्तो धर्मा मध्ये तो पर्यंत होन्झोनचा उल्लेख नव्हता. हा एक बौद्ध धर्माचा सांस्कृतिक प्रभाव होता. जपानी बौद्ध धर्माच्या प्रत्येक संप्रदायाचा स्वतःचा होन्झोन असतो जो मंदिरानुसार बदलत जातो. कधी कधी एकाच मंदिरात प्रत्येक हॉलमध्येही बदललेला असतो. ही प्रथा २० व्या शतकातील जपानी धार्मिक सुधारक, एकाई कावागुची यांना मान्य नव्हती.
काही प्रतिमा (हिबुत्सू, शब्दशः अर्थ "गुप्त बुद्ध") खूप पवित्र मानलेले असल्यामुळे सार्वजनिक सादरीकरणासाठी निषिद्ध आहेत.
शिंगन बौद्ध
मिक्क्यो पंथ शिंगॉन बौद्धाला मानतात. यानुसार विधींना देवानुसार मानले जाते. जेव्हा काकाईने ९व्या शतकात शिंगॉन एस्टेरिक बौद्ध आणि त्याचा बौद्ध पँथियन जपानमध्ये आणला तेव्हा चीनमध्ये सापडलेल्या पुतळ्याच्या पूजेच्या पद्धतींचा समावेश केला गेला. शतकानुशतके हे जपानी बौद्ध मंडपात विकसित झाले.
शिकवणीसंबंधी आकृतीची भूमिका तिबेटी बौद्ध धर्माच्या येडम सारखीच आहे. मिक्की, टांग्मी आणि तिबेट बौद्ध यांच्यासह वज्रयान बौद्ध धर्मातील देवता देवता अनेक धार्मिक प्रथांना महत्त्व देतात. <sup class="noprint Inline-Template Template-Fact" data-ve-ignore="true" style="white-space:nowrap;">[  <span title="This claim needs references to reliable sources. (June 2017)">उद्धरण आवश्यक  ]
शुद्ध भूमी बौद्ध
शिंशू जोडो पंथामध्ये शुद्ध भूमी बौद्ध मानला जातो. होनेन आणि शिनरन या धर्मगुरूंच्या नेतृत्वाखाली होन्झोनचा वापर अधिक प्रचलित झाला. या पंथानुसार होन्झोनचे विविध रुपे मानली आहेत, जसे की, मंत्र, नमु अमीदा बुद्धाचे शिलालेख, त्यांची इतर वाक्ये, बुद्धांच्या प्रतिमा आणि संस्थापकाची प्रतिनिधिक.
रिशो कोसेकाई
रिशो कोसे काई नुसार सदस्यांना त्यांच्या स्वतःच्या घरामध्ये बसविलेल्या होन्झोनला पुजण्याचा अधिकार असतो. ज्याला त्यांनी "डायगोहोंझोन" असे नाव दिले आहे. यात शाक्यमुनींची प्रतिमा असलेली कागदाची किंवा चर्मपत्राची गुंडाळी असू शकते. रिशो कोसे-काई मुख्यालयात शाक्यमुनींचा एक पुतळा गोहोनझोन आहे.
झेन बौद्ध धर्म
सुझुकीच्या मते, झेन वेदीसाठी योग्य होन्झोन म्हणजे शाक्यमुनी बुद्ध आहे. यात अनेकदा बोधिसत्व आणि अर्हत यांच्या माध्यमातून यांना दर्शविले जाते. मंदिराच्या मार्गदर्शक तत्त्वनुसार इतर अनेक पर्याय उपलब्ध आहेत.
पुढील वाचन
वर्ग:जपानमध्ये बौद्ध धर्म
मिनामोटो नो योशियासू
मिनामोटोनो योशियासू (जपानी:源義康1139-1195) हे मिनामोटो कुटुंबातील एक पुरुष होते. यांचे वडील योशिकुनी होते. हे मिनामोटो कुळातील आशिकागा शाखेचे पूर्वज होते. योशियसु एक समुराई योद्धा होते. त्यांनी ११६० मधील हेजी विद्रोहात भाग घेतला होता. त्यांनी सम्राट निजो आणि त्याचे वडील निवृत्त सम्राट गो-शिराकावा यांना वाचवले. त्यांचा मोठा भाऊ, मिनामोटोनो योशिकुनीप्रमाणे, त्यांनीही बंडखोरीनंतर बाजू बदलली आणि ११८० मध्ये गेनपेइ युद्धाच्या वेळी मिनामोटो कुळात सामील झाले. त्यांनी आपल्या भावासोबत ११८३ मध्ये आवझूच्या युद्धात युद्ध केले. ११८५ मध्ये युद्ध संपल्यानंतर ते पुन्हा क्योटो येथील त्यांच्या वाड्यात गेले.११९५ मध्ये त्यांचा तेथेच मृत्यू झाला.
बाह्य दुवे
वर्ग:जपान
पी. चिदंबरम
पलनीअप्पन चिदम्बरम (तामिळ: பழனியப்பன் சிதம்பரம்) ( सप्टेम्बर १६, इ.स. १९४५) माजी केंद्रीय अर्थमंत्री.
शिक्षण
चिदम्बरम यांनी त्यांचे शालेय शिक्षण चेन्नई येथील मद्रास क्रिस्चियन कॉलेज हायर सेकण्डरी स्कूल मधून पूर्ण केले. त्यांनी चेन्नई मधील प्रेसिडेन्सी कॉलेज मधून संख्याशास्त्रात पदवी सम्पादन केली आणि त्यानन्तर चेन्नईतीलच मद्रास लॉ कॉलेज मधून ते विधी या विषयात पदवीधर झाले. अमेरिकेतील हावर्ड बीझनेस स्कूल मधून त्यांनी एम.बी.ए ही पदव्युत्तर पदवी सम्पादन केली.
राजकिय कारकीर्द
चिदम्बरम इ.स. १९८४, इ.स. १९८९, इ.स. १९९१, इ.स. १९९६, इ.स. १९९८, इ.स. २००४ आणि इ.स. २००९च्या लोकसभा निवडणुकीत तामिळनाडू राज्यातील शिवगंगा लोकसभा मतदारसंघातून लोकसभेवर निवडून गेले. ते इ.स. १९८४, इ.स. १९८९, इ.स. १९९१, इ.स. २००४ आणि इ.स. २००९च्या निवडणुकीत काँग्रेस पक्षाचे उमेदवार म्हणून तर इ.स. १९९६ आणि इ.स. १९९८च्या निवडणुकीत तामिळ मनिला काँग्रेस पक्षाचे उमेदवार म्हणून लोकसभेवर निवडून गेले.
ते राजीव गान्धींच्या मन्त्रीमण्डळात उपमन्त्री आणि राज्यमन्त्री होते. इ.स. १९९१ मध्ये पी.व्ही. नरसिंह राव यांच्या मन्त्रीमण्डळात ते वाणिज्यमन्त्री झाले. त्यांनी वाणिज्यमन्त्रीपदाच्या कारकिर्दीत भारताच्या आयात-निर्यात धोरणात महत्त्वाचे बदल केले. भारताचे नवे आर्थिक धोरण बनविण्यात नरसिंह राव आणि अर्थमन्त्री मनमोहन सिंह यांच्याबरोबरच चिदम्बरम यांचाही वाटा महत्त्वाचा आहे.
चिदम्बरम इ.स. १९९६ ते इ.स. १९९८ दरम्यान देवेगौडा आणि गुजराल सरकारमध्ये अर्थमन्त्री होते. त्यांनी इ.स. १९९७-इ.स. १९९८ साठीचा मांडलेला अर्थसंकल्प ’आदर्श अर्थसंकल्प’ म्हणून मानला जातो. इ.स. १९९८ ते इ.स. २००४ अशी सहा वर्षे सरकारबाहेर राहिल्यानंतर चिदम्बरम मनमोहन सिंह यांच्या मन्त्रीमण्डळात मे इ.स. २००४ मध्ये परत अर्थमन्त्री झाले. ते त्या पदावर नोव्हेम्बर ३०, इ.स. २००८ पर्यन्त होते. नोव्हेम्बर २६, इ.स. २००८ रोजी मुम्बईवर दहशतवाद्यांनी केलेल्या भीषण हल्ल्यानन्तर गृहमन्त्री शिवराज पाटील यांनी राजीनामा दिला आणि भारताचे नवे गृहमन्त्री म्हणून त्यांच्या जागी चिदम्बरम यांची नियुक्ती झाली. तेव्हापासून चिदम्बरम गृहमन्त्री पदावरच आहेत.
संदर्भ
वर्ग:भारतीय राजकारणी वर्ग:भारतीय गृहमंत्री वर्ग:भारतीय अर्थमंत्री वर्ग:भारतीय वाणिज्यमंत्री वर्ग:८ वी लोकसभा सदस्य वर्ग:९ वी लोकसभा सदस्य वर्ग:१० वी लोकसभा सदस्य वर्ग:११ वी लोकसभा सदस्य वर्ग:१२ वी लोकसभा सदस्य वर्ग:१४ वी लोकसभा सदस्य वर्ग:१५ वी लोकसभा सदस्य वर्ग:शिवगंगाचे खासदार वर्ग:हावर्ड बिझनेस स्कूलचे माजी विद्यार्थी वर्ग:इ.स. १९४५ मधील जन्म
जालसिद्धांत
जालसिद्धांत हे संगणकविज्ञान आणि जालशास्त्र यांचा एक भाग अहे.
वर्ग:संगणकशास्त्र
खैरी
खैरी हे भारतातील महाराष्ट्र राज्यातील यवतमाळ जिल्ह्यातील केळापूर तालुक्यातील एक गाव आहे.
हवामान
येथील हवामान उष्ण व कोरडे असून उन्हाळ्यात अतिउष्ण तर हिवाळ्यात अतिथंड असते.पावसाळ्यात मध्यम प्रमाणात पाऊस पडतो.
संदर्भ
वर्ग:केळापूर तालुक्यातील गावे वर्ग:यवतमाळ जिल्ह्यातील गावे
गंधज्ञान
गंधज्ञान ]
वर्ग:शरीरशास्त्र वर्ग:फक्त चित्र असलेली पाने
राघवेंद्र सिंग चौधरी
जन्म १९ सप्टेंबर १९१०- मृत्यू १३ जून २००० हे DLF भारतातीलच नव्हेतर जगातील सर्वात मोठ्या घर बांधणी कंपनीचे संस्थापक आणि दिल्ली विधानसभेचे सदस्य होते.
शिक्षण
२२व्या वर्षी कायद्याची पदवी घेतली.
देशभक्ती
DLF कंपनीच्या वेबसाईट वरील चरीत्रानुसार दुसऱ्या महायुद्धाच्या वेळी ते ब्रिटीश सैन्यात स्वतःहून सहभागी झाले (इ.स १९४०) तसेच इतरही लोकांना सैन्यात भरती करून घेण्याचा प्रयत्न केला या नात्याने ते मोठे देशभक्त होते.(संदर्भ:http://www.dlf.in/dlf/dlffounder/life-journey.html )
बांधकाम व्यवसाय
दिल्लीत DLF कंपनीची १९४६ मध्ये स्थापना करून दक्षिण दिल्लीत २१ कॉलन्यांच्या विकसन आणि बांधकामाची कामे केली .नुकत्याच भारताच्या फाळणीमुळे विस्थापीत होऊन आलेल्यांना मुळे घरांची टंचाई होती या पार्श्वभूमीवर हा एक हितकारक व्यावसायिक निर्णय होता.व्यावसायिक हितांच्या दृष्टीने दिल्ली आणि आसपासच्या परिसरात DLF कपंनीने मोठ्या जमिनींची खरेदी करून ठेवली. या पुढे १९५० नंतर दिल्ली आणि हरियाणातील जमिनीच्या विकसनाचे नियम शासनाने बदलून खाजगी कंपन्यांना करू न देण्याचे धोरण अवलंबल्या नंतर जवळपास १९८० पर्यंत चौधरी साहेबांनी आपले लक्ष को ऑपरेटीव्ह बॅॅंकींग आणि राजकारणाकडे वळवले. १९८० मध्ये चौधरी साहेबांचे जावई आणि राजीव गांधींच्या *'अचानक' - (* राजीवजींची जीप अचानक कुठेशी बंद पडली आणि नेमके त्या ठिकाणी चौधरी साहेबांचे जावई विश्रांती घेत होते अशी ऑनलाईन वृत्तपत्रीय आख्यायिका वाचण्यास मिळते)- झालेल्या भेटी नंतर हरयाणा सरकारने आपले नियम बदलून खाजगी कंपन्यांना जमिनी विकसनास मान्यता दिली असे मानले जाते. कंपनीचा विकास साधताना त्यानंतर चौधरी साहेब, त्यांचे जावई आणि DLF ने मागे वळून पाहिले नाही.
शिरोळ (शहापूर)
शिरोळ हे भारतातील महाराष्ट्र राज्यातील ठाणे जिल्ह्यातील शहापूर तालुक्यातील एक गाव आहे.
हवामान
येथील हवामान उन्हाळ्यात फारच उष्ण व दमट असते. हिवाळ्यात शीतल व कोरडे असते. पावसाळ्यात भरपूर प्रमाणात पाऊस पडतो व हवामान समशीतोष्ण व दमट असते.पावसाळ्यात भरपूर पाऊस पडत असल्याने मुख्य खरीप पीक म्हणून भाताची लागवड केली जाते.
संदर्भ
वर्ग:शहापूर तालुक्यातील गावे वर्ग:ठाणे जिल्ह्यातील गावे
फन2श (हिंदी चित्रपट)
बाह्य दुवे
वर्ग:इ.स. २००३ मधील हिंदी भाषेमधील चित्रपट
आबिद शेख
आबिद शेख (जन्म 18जानेवारी 1970) : जन्मस्थळ : फलटण (जि. सातारा, महाराष्ट्र ) आबिद शेख हे मराठी पत्रकारीतेतील महत्त्वाचे नाव: पुण्यातील श्री शिवाजी मराठा हायस्कूलमध्ये प्राथमिक शिक्षण झाले. त्यांचे वडील बशीर अहमद मोहियुद्दिन शेख हे पुणे महापालिकेत नोकरीस होते; तर मातोश्री सौ. सुगराबी बशीर अहमद शेख जिल्हा परिषदेच्या शाळेत शिक्षीका होत्या. थोरले बंधू महंमद शफी हे खासगी कंपनीत व बहिण सौ. शबनम पुणे महापालिकेत शिक्षिका आहेत. अत्यंत पुरोगामी विचारांच्या घरात जन्मलेल्या आबिद यांचे सामाजिक विचार अत्यंत प्रागतिक आहेत. ते त्यांच्या लेखणीतून वेळोवेळी सिद्ध झाले आहेत. पत्रकारीतेमध्ये त्यांनी गुन्हेगारी हा विषय विशेषत्वाने हाताळला असला तरी मराठीतील बहुतेक सर्व विषयांवर त्यांनी त्यांच्या लेखणीचे प्रभुत्व सिद्ध केले आहे. चित्रपट, चित्रपट संगीत हे ही त्यांच्या आवडीचे विषय.सामाजिक समस्यांबाबत त्यांनी अत्यंत पोटतिडीकेने लेखन केले. दै. पुण्यनगरीच्या महाराष्ट्रभर असलेल्या 'पंच पान' या विशेष पृष्ठामध्ये त्यांनी विविध विषयांवर लिहिलेले लेख कमालीचे गाजले. तसेच फेसबुकसारख्या सोशल मीडियावर त्यांनी निरनिराळ्या विषयांवर लिहिलेल्या लेखांना वाचकांचा उदंड प्रतिसाद मिळतो आहे.
आबिद यांनी 1990 मध्ये महाराष्ट्रातील पुणे शहरामध्ये पत्रकारीतेला सुरुवात केली. दै. लोकसत्तामध्ये त्यांनी पत्रकारेतेला प्रारंभ केला. त्यानंतर दै. सकाळ, दै. लोकमत, दै. पुढारी येथे त्यांनी चमकदार कामगिरी केली. सध्या दै. पुण्यनगरीमध्ये वृत्तसंपादक म्हणून ते कार्यरत आहेत. क्राईम रिपोर्टींग हा त्यांचा अभ्यासाचा व व्यासंगाचा विषय. विशेषतः मुंबई अंडरवर्ल्डबाबत अनेक ब्रेकींग न्यूझ त्यांनी दिल्या. पुणे प्रेस क्लब, महाराष्ट्र पत्रकार संघ व पुणे श्रमिक पत्रकार संघाचे अनेक प्रतिष्ठीत पुरस्कार आबिद यांना लाभले आहेत. त्यांच्या मनोरुग्णांच्या नरकयातना, विळखा गुन्हेगारीचा या व तत्सम अनेक वृत्तमालिका राज्यभर गाजल्या. कथा एका डॉनची हे त्यांचे पुस्तक 2002 मध्ये दिलीपराज प्रकाशनतर्फे प्रकाशित झाले. चंद्रकांत घोरपडे, एस. के. कुलकर्णी, माधव गडकरी, अरुण टिकेकर, विजय कुवळेकर किशोर कुलकर्णी, वरुणराज भिडे, सतीश कामत, विजयकुमार साळुंखे, प्रभाकर खोले, राजीव साबडे, मल्हार अरणकल्ले अशा अनेक ज्येष्ठ व श्रेष्ठ पत्रकारांचा सहवास लाभला. निर्भिडपणा, दांडगा जनसंपर्क, लेखणीवरील हुकूमत आणि शब्दांवर प्रभुत्व ही आबिद यांच्या पत्रकारीतेची वैशिष्ट्ःये समजली जातात.
वर्ग:इ.स. १९७० मधील जन्म
लेनिनग्राद्स्की रेल्वे स्थानक
लेनिनग्राद्स्की हे रशिया देशाच्या मॉस्को शहरामधील ९ रेल्वे स्थानकांपैकी सर्वात जुने स्थानक आहे. येथून प्रामुख्याने रशियाच्या पश्चिम व वायव्य भागांकडे जाणाऱ्या रेल्वेगाड्या सुटतात. सेंट पीटर्सबर्ग शहराला जोडणाऱ्या मॉस्को—सेंट पीटर्सबर्ग रेल्वेचे लेनिनग्राद्स्की हे टर्मिनस आहे. त्याचबरोबर एस्टोनियाच्या तालिन व फिनलंडच्या हेलसिंकी शहरांकडे जाणाऱ्या गाड्या देखील येथूनच सुटतात. ह्या स्थानकाची निर्मिती इ.स. १८५१ मध्ये करण्यात आली.
बाह्य दुवे
वर्ग:मॉस्कोमधील वाहतूक वर्ग:रशियामधील रेल्वे स्थानके वर्ग:मॉस्कोमधील इमारती व वास्तू
चंद्रपूर (सिन्नर)
चंद्रपूर हे भारताच्या महाराष्ट्र राज्यातील नाशिक जिल्ह्यातील सिन्नर तालुक्यातील एक गाव आहे.
हवामान
येथे मार्चच्या मध्यापासून जूनच्या पूर्वार्धापर्यंत उन्हाळा असतो. उन्हाळ्यात हवामान सामान्यतः उष्ण असून तापमान ३८ ते ४१ सेल्सीअसपर्यंत असते.जून महिन्याच्या मध्यापासून पावसास सुरुवात होऊन ऑक्टोबरच्या मध्यापर्यंत पावसाळा असतो. सर्वसाधारण नोव्हेंबर ते फेब्रुवारी या काळात थंडी असते.वार्षिक सर्वसाधारण हवामान उष्ण व विषम असते.वार्षिक पर्जन्यमान ९८० मि.मी.पर्यंत असते.
संदर्भ
वर्ग:सिन्नर तालुक्यातील गावे वर्ग:नाशिक जिल्ह्यातील गावे
मुसरणे
मुसरणे हे भारतातील महाराष्ट्र राज्यातील उत्तर कोकणातील पालघर जिल्ह्यातील वाडा तालुक्यातील एक गाव आहे.
भौगोलिक स्थान
वाडा बस स्थानकापासून राष्ट्रीय महामार्ग क्रमांक ८४८ ने जाऊन पुढे मुसरणे मार्गाने गेल्यावर हे गाव लागते. वाडा बस स्थानकापासून हे गाव १९ किमी अंतरावर आहे.
हवामान
पावसाळ्यात येथे भरपूर प्रमाणात पाऊस पडतो आणि हवामान समशीतोष्ण राहते. हिवाळ्यात येथील हवामान थंड असते व सकाळी धुके पडते. उन्हाळ्यात हवामान उष्ण असते. पावसाळ्यात येथे भातशेती, नागलीशेती केली जाते.
लोकजीवन
हे मध्यम आकाराचे गाव आहे.२०११ च्या भारतीय जनगणनेनुसार गावात ३६३ कुटुंबे राहतात. एकूण १४८१ लोकसंख्येपैकी ८१० पुरुष तर ६७१ महिला आहेत. गावाची साक्षरता ८२.४९ टक्के आहे.पुरुष साक्षरता ८८.४७ आहे तर स्त्री साक्षरता ७५.०९ आहे. गावातील वय वर्ष शून्य ते सहा वर्षे लहान मुलांची संख्या १७९ आहे.ती एकूण लोकसंख्येच्या १२.०९ टक्के आहे. मुख्यतः आदिवासी व कुणबी समाजातील लोक येथे राहतात. कुणबी समाजाचा शेती हा मुख्य व्यवसाय असून आदिवासी समाज शेतमजूर, वीटभट्टीमजूर, कामगार म्हणून काम करतात. ते काही प्रमाणात कुक्कुटपालन, बकरीपालन सुद्धा करतात.
नागरी सुविधा
गावात प्राथमिक शिक्षण,प्राथमिक आरोग्यसेवा, रस्ते वीजपुरवठा, सार्वजनिक स्वच्छता,पाणी पुरवठा इत्यादी आवश्यक गोष्टी उपलब्ध आहेत.महाराष्ट्र राज्य परिवहन महामंडळाच्या बसेस वाडा बस स्थानकावरून येथे येण्यासाठी ठराविक वेळी उपलब्ध असतात. रिक्शासुद्धा वाड्यावरून उपलब्ध असतात.
संदर्भ
१. https://www.census2011.co.in/data/subdistrict/4163-palghar-thane-maharashtra.html
२. https://villageinfo.in/maharashtra/thane/palghar.html
३. https://www.mapsofindia.com/lat_long/maharashtra/
४. http://tourism.gov.in/
५. http://districts.nic.in/districtsdetails.php?sid=MH&disid=MH036
६. https://palghar.gov.in/
७. https://palghar.gov.in/tourism/
वर्ग:वाडा तालुक्यातील गावे
खातरा
खातरा हे भारतातील महाराष्ट्र राज्यातील यवतमाळ जिल्ह्यातील केळापूर तालुक्यातील एक गाव आहे.
हवामान
येथील हवामान उष्ण व कोरडे असून उन्हाळ्यात अतिउष्ण तर हिवाळ्यात अतिथंड असते.पावसाळ्यात मध्यम प्रमाणात पाऊस पडतो.
संदर्भ
वर्ग:केळापूर तालुक्यातील गावे वर्ग:यवतमाळ जिल्ह्यातील गावे
खांबळेभाळवणी
खांबळेभाळवणी हे भारतातील महाराष्ट्र राज्यातील सांगली जिल्ह्यातील खानापूर (विटा) तालुक्यातील एक गाव आहे.
हवामान
येथील हवामान उष्ण व कोरडे आहे. येथे नोव्हेंबर ते फेब्रुवारी मध्य हा हिवाळा हंगाम असतो. हिवाळ्यात दिवसा तापमान २९ सेल्सियस पर्यंत वाढते आणि रात्री तापमान १७ अंश सेल्सियस पर्यंत खाली जाते. जून मध्य ते ऑक्टोबर हा पावसाळा हंगाम असतो. पावसाळ्यात दिवसा तापमान २८ अंश सेल्सियस पर्यंत वाढते आणि रात्री तापमान २२ अंश सेल्सियस पर्यंत खाली जाते. पावसाळ्यात मध्यम प्रमाणात पाऊस पडतो. वार्षिक पर्जन्यमान ७०० मिमी पर्यंत असते. फेब्रुवारी मध्य ते जून हा उन्हाळा मोसम असतो. उन्हाळ्यात दिवसा तापमान ३८ अंश सेल्सियस पर्यंत वाढते आणि रात्री तापमान २३ अंश सेल्सियस पर्यंत खाली जाते.
संदर्भ
वर्ग:खानापूर (विटा) तालुक्यातील गावे वर्ग:सांगली जिल्ह्यातील गावे
यज्ञदत्त शर्मा
यज्ञदत्त शर्मा (ऑक्टोबर २१, इ.स. १९२२ - जुलै ४, इ.स. १९९६) हे भारतीय जनसंघ आणि भारतीय जनता पक्षाचे ज्येष्ठ नेते होते. ते इ.स. १९६७च्या लोकसभा निवडणुकीत पंजाब राज्यातील अमृतसर लोकसभा मतदारसंघातून लोकसभेवर निवडून गेले. तसेच ते इ.स. १९७७च्या लोकसभा निवडणुकीत पंजाब राज्यातील गुरुदासपूर लोकसभा मतदारसंघातून लोकसभेवर निवडून गेले. ते इ.स. १९७७ ते इ.स. १९८० या काळात जनता पक्षाचे नेते होते. तसेच इ.स. १९९० ते इ.स. १९९३ या काळात ते ओडिशा राज्याचे राज्यपाल होते.
वर्ग:भारतीय राजकारणी वर्ग:भारतीय जनता पक्षातील राजकारणी वर्ग:जनता पक्षाचे नेते वर्ग:४ थी लोकसभा सदस्य वर्ग:६ वी लोकसभा सदस्य वर्ग:अमृतसरचे खासदार वर्ग:गुरदासपूरचे खासदार वर्ग:ओडिशाचे राज्यपाल वर्ग:इ.स. १९२२ मधील जन्म वर्ग:इ.स. १९९६ मधील मृत्यू वर्ग:पुरुष चरित्रलेख वर्ग:जनसंघ नेते
कोट्टायम
कोट्टयम (കോട്ടയം) हे भारत देशाच्या केरळ राज्यामधील कोट्टयम जिल्ह्याचे मुख्यालय व एक प्रमुख शहर आहे. कोट्टयम शहर केरळच्या दक्षिण भागात राजधानी तिरुवनंतपुरमच्या १४७ किमी उत्तरेस तर कोचीच्या ६० किमी आग्नेयेस वसले आहे. २०११ साली कोट्टयमची लोकसंख्या सुमारे ५५ हजार होती ज्यापैकी ३९ टक्के रहिवासी ख्रिश्चन धर्मीय होते. साक्षरतेच्या बाबतीत कोट्टयमचा केरळमध्ये पहिला तर भारत देशात चौथा क्रमांक लागतो व येथील ९७.१ टक्के लोकसंख्या साक्षर आहे.
कोट्टयम हे दक्षिण रेल्वेचे केरळमधील एक वर्दळीचे स्थानक असून येथून भारताच्या सर्व प्रमुख शहरांसाठी थेट प्रवासी गाड्या सुटतात. हिमसागर एक्सप्रेस, केरळ एक्सप्रेस इत्यादी येथून जाणाऱ्या काही उल्लेखनीय रेल्वेगाड्या आहेत.
बाह्य दुवे
वर्ग:केरळमधील शहरे वर्ग:कोट्टायम जिल्हा
मुंबईसे आया मेरा दोस्त
मुम्बई से आया मेरा दोस्त हा एक हिंदी भाषा भाषेतील चित्रपट आहे. या मध्ये अमिताभ बच्चन यांनी काम केले होते.
बाह्य दुवे
वर्ग:हिंदी भाषेमधील चित्रपट
कोळिकोड
कोळिकोड तथा कोझिकोड भारताच्या केरळ राज्यातील एक शहर आहे.
हे शहर कोळिकोड जिल्ह्याचे प्रशासकीय केंद्र आहे.
वर्ग:केरळमधील शहरे वर्ग:कोळिकोड जिल्हा वर्ग:कोळिकोड
दंताळी
दंताळी प्राण्यांच्या जबड्यातील दातांची ठेवण आहे.
वर्ग:शरीरशास्त्र
नगद ठेव गुणोत्तर दर
कॅश रिझर्व रेश्यो रेट (इंग्लिश: Cash reserve ratio rate, कॅश रिझर्व रेश्यो रेट) बँकांना त्याच्या निव्वळ मागणी व मुदत ठेवीपैकी ज्या प्रमाणात रिझर्व्ह बँकेकडे किमान ठेवी ठेवाव्या लागतात ,त्या प्रमाणाला रोख राखीव प्रमाण असे म्हणतात ,रोख राखीव प्रमाण वाढविल्यास बँकांना अधिक रक्कम रिझर्व्ह बँकेकडे जमा ठेवावी लागते ,यामुळे पतनिर्मिती कमी होते ,अर्थव्यवस्थेला गतिमान करण्यासाठी पैशाचा साठा  वाढावयाचा असल्यास रोख राखीव प्रमाण कमी करावे लागते,रोख राखीव प्रमाण हे पतनियंत्रणाचे संख्यात्मक साधन आहे
वर्ग:अर्थशास्त्र वर्ग:भारताची अर्थव्यवस्था
व्यामिश्र जाल
जालसिद्धांतामध्ये व्यामिश्र जाल हे खुप व्यामिश्र रचना असणारे जाल आहे. अशा प्रकारची जाले अनेक भौतिकी संहंतिंमध्ये आढळून येतात. व्यामिश्र जालांचा अभ्यास हे नुकतेच विकसित होत असणारे क्षेत्र असुनदेखिल अनेक वेगवेगळ्या क्षेत्रांमधील तज्ञ आणि संशोधन करणारे विद्यार्थि यांच्या सतत सुरू असणाऱ्या योगदानामुळे मोठ्या गतीने वाढते आहे. या क्षेत्राचा उगम हा वेगवेगळ्या भौतिक संहतिंमधील जालांच्या प्रायोगिक अभ्यासातुन पुढे आलेल्या सांख्यिक माहितीच्या आधारे आणि प्रेरणेने झाला. या अभ्यासात समाजशास्त्र, जीवशास्त्र, संगणक विज्ञान इत्यादी वेगवेगळ्या शास्त्रांमधिल जालांचा समावेश होता.
व्याख्या
बऱ्याचशा सामाजिक, जीवशास्त्रिय आणि तंत्रज्ञानातिल जालांची रचना ही अनिश्चित जाल आणि संपूर्णपणे सुनिश्चित जाल यांच्या जोडणीतिल रचनांपेक्षा अतिशय वेगळी असल्याचे दिसून आले आहे. व्यामिश्र जालांच्या रचनेतिल महत्त्वाची लक्षणे म्हणजे त्यांच्या दुवा वितरणामध्ये असणारी जाड शेपूट आणि त्यांचा मोठा पुंजगुणक.
वर्ग:गणित वर्ग:जालशास्त्र
मलप्पुरम
मलप्पुरम भारताच्या केरळ राज्यातील एक शहर आहे. २०११ च्या जनगणनेनुसार येथील लोकसंख्या १,०१,३८६ होती.
हे शहर मलप्पुरम जिल्ह्याचे प्रशासकीय केंद्र आहे.
वर्ग:केरळमधील शहरे वर्ग:मलप्पुरम जिल्हा
बाल्टिमोर
बाल्टिमोर (Baltimore) हे अमेरिकेच्या मेरीलॅंड राज्यातील सर्वात मोठे शहर आहे. हे शहर मेरीलॅंड प्रांताच्या पूर्व-मध्य भागात अटलांटिक महासागराच्या चेसापीक ह्या  उपसागराच्या  किनाऱ्यावर वसले आहे. ६.२१ लाख शहरी व २६.९१ लाख महानगरी लोकसंख्या असलेले बाल्टिमोर अमेरिकेमधील २१वे मोठे शहर व विसाव्या क्रमांकाचे महानगर क्षेत्र आहे. अमेरिकेची राजधानी वॉशिंग्टन डी.सी.पासून केवळ ४० मैल अंतरावर असल्यामुळे अमेरिकेच्या पूर्व समुद्र किनाऱ्यावरील बाल्टिमोर हे एक महत्त्वाचे शहर मानले जाते. येथील जॉन्स हॉपकिन्स विद्यापीठ जगातील एक आघाडीचे संशोधन विद्यापीठ आहे.
एकेकाळी अमेरिकेमधील दुसऱ्या क्रमांकाचे मोठे बंदर व एके काळी एक महत्त्वाचे औद्योगिक शहर असलेल्या बाल्टिमोरचा गेल्या काही दशकांमध्ये ऱ्हास झाला आहे परंतु येथील व्यवसायाचे स्वरूप उत्पादनाकडून सेवेकडे वळवल्यामुळे येथील उद्योगांचे काही अंशी पुनरुज्जीवन होत आहे. शहर परिसराचे क्षेत्रफळ 92.05 sqmi इतके आहे व त्यापैकी 11.11 sqmi एवढा भाग जलव्याप्त आहे.
इतिहास
बाल्टिमोरची स्थापना ३० जुलै १७२९ रोजी तत्कालीन मेरीलॅंड वसाहतीमधील एक बंदर म्हणून झाली. ह्या शहराला मेरीलॅंड प्रांताचा स्थापनकर्ता लॉर्ड बाल्टिमोर ह्याचे नाव दिले गेले. अठराव्या शतकाच्या उत्तरार्धात झालेल्या अमेरिकन क्रांतीदरम्यान बाल्टिमोर हे एक मोक्याचे स्थान होते. युद्ध संपल्यानंतर एक मोठे बंदर व वाहतूक केंद्र म्हणून बाल्टिमोरचा झपाट्याने विकास झाला. फेब्रुवारी ७, इ.स. १९०४ रोजी लागलेल्या एका भयाण आगीत बरेचसे शहर बेचिराख झाले होते, परंतु नंतरच्या काळात पुन्हा उभारले गेले.
हवामान
बाल्टिमोरचे हवामान दमट आहे. येथील हिवाळे सौम्य तर उन्हाळे उष्ण व दमट असतात.
जनसांख्यिकी
एकोणिसाव्या व विसाव्या शतकांदरम्यान झपाट्याने वाढणारे बाल्टिमोर १८३०, १८४० व १८५० साली अमेरिकेमधील दुसऱ्या क्रमांकाचे सर्वाधिक लोकसंखेचे शहर होते. दुसऱ्या महायुद्धानंतर बाल्टिमोरची लोकसंख्या १९५० साली जवळजवळ १० लाख होती. तेव्हापासून अमेरिकेमधील इतर शहरांप्रमाणे येथील जनता देखील शहरामधून बाहेर पडून उपनगरांमध्ये स्थायिक झाली आहे. ह्यामुळे गेल्या ६० वर्षांदरम्यान बाल्टिमोरची लोकसंख्या मोठ्या प्रमाणावर घटली आहे. २०१० साली ६,२०,९६१ लोकसंख्या असलेल्या बाल्टिमोरमधील ६३.२ टक्के लोक आफ्रिकन वंशाचे आहेत.
वाहतूक
बाल्टिमोर अमेरिकेच्या पूर्व किनाऱ्यावरील मोठे बंदर आहे. बाल्टिमोर थरगूड मार्शल आंतरराष्ट्रीय विमानतळ हा येथील मुख्य विमानतळ असून डलेस आंतरराष्ट्रीय विमानतळ तसेच वॉशिंग्टन नॅशनल विमानतळ येथून जवळ आहेत.
खेळ
बाल्टिमोर महानगरात खालील दोन प्रमुख व्यावसायिक संघ आहेत.
पाटणा पायरेट्स
पाटणा पायरेट्स हा प्रो कबड्डी लीग मधील एक संघ आहे. हा संघ २०१५ पासून बिहारमधील पटणा शहराचे प्रतिनिधित्व करतो. दोन वेळा अजिंक्यपद मिळवणारा प्रो कबड्डी लीग मधील हा एकमेव संघ आहे.
संदर्भ आणि नोंदी
वर्ग:प्रो कबड्डी लीग संघ वर्ग:पाटणा वर्ग:प्रो कबड्डी लीग
शिवनामा
शिवनामा हा कवी मुबारक शेख यांचा काव्यसंग्रह आहे. ह्या काव्यसंग्रहात कवीने कवितेचे निरनिराळे आकृतिबंध वापरून शिवाजीच्या चरित्राची काव्यात्मक मांडणी केली आहे. या कवितांमध्ये छत्रपती शिवाजी महाराजांशी, किल्ल्यांशी, बुरूजांशी, किल्ल्याच्या चिराचिरांशी आणि तत्कालीन काळाशी कवीने केलेला मुक्त संवाद अतिशय नावीन्यपूर्ण असा आहे. अर्थवाही ‌'संवादात्मकता' ही 'शिवनामा' काव्यसंग्रहाची मोठी जमेची बाजू आहे.
आदर्श राज्यकारभार कसा करावा याचे मूर्तिमंत रूप म्हणजे छत्रपती शिवाजी महाराज होय. राजांच्या आदर्श राज्य कारभाराचे अनेक दाखले आणि संदर्भ मुबारक शेख यांच्या कवितांतून मिळत राहतात.
वर्ग:मराठी साहित्य नामसूची वर्ग:शिवाजी महाराज यांच्या नावे असलेल्या गोष्टी
चापडगाव (सिन्नर)
चापडगाव हे भारताच्या महाराष्ट्र राज्यातील नाशिक जिल्ह्यातील सिन्नर तालुक्यातील एक गाव आहे.
हवामान
येथे मार्चच्या मध्यापासून जूनच्या पूर्वार्धापर्यंत उन्हाळा असतो. उन्हाळ्यात हवामान सामान्यतः उष्ण असून तापमान ३८ ते ४१ सेल्सीअसपर्यंत असते.जून महिन्याच्या मध्यापासून पावसास सुरुवात होऊन ऑक्टोबरच्या मध्यापर्यंत पावसाळा असतो. सर्वसाधारण नोव्हेंबर ते फेब्रुवारी या काळात थंडी असते.वार्षिक सर्वसाधारण हवामान उष्ण व विषम असते.वार्षिक पर्जन्यमान ९८० मि.मी.पर्यंत असते.
संदर्भ
वर्ग:सिन्नर तालुक्यातील गावे वर्ग:नाशिक जिल्ह्यातील गावे
बूम (२००३ चित्रपट)
बूम हा एक हिंदी भाषेतील चित्रपट आहे. यामध्ये अमिताभ बच्चन यांनी अभिनय केला होता.
बाह्य दुवे
वर्ग:इ.स. २००३ मधील हिंदी भाषेमधील चित्रपट
किन्हाळा
किन्हाळा हे भारतातील महाराष्ट्र राज्यातील यवतमाळ जिल्ह्यातील केळापूर तालुक्यातील एक गाव आहे.
हवामान
येथील हवामान उष्ण व कोरडे असून उन्हाळ्यात अतिउष्ण तर हिवाळ्यात अतिथंड असते.पावसाळ्यात मध्यम प्रमाणात पाऊस पडतो.
संदर्भ
वर्ग:केळापूर तालुक्यातील गावे वर्ग:यवतमाळ जिल्ह्यातील गावे
त्वेर
त्वेर (Тверь) हे रशिया देशाच्या त्वेर ओब्लास्ताचे मुख्यालय आहे. आहे. त्वेर शहर रशियाच्या युरोपीय भागात मॉस्कोच्या १८० किमी वायव्येस वोल्गा नदीच्या काठावर वसले आहे. २०२१ साली त्वेरची लोकसंख्या सुमारे ४.२५ लाख इतकी होती. इ.स. ११३५ मध्ये स्थापन झालेले त्वेर हे रशियातील सर्वात जुन्या शहरांपैकी एक आहे. परंतु दुसऱ्या महायुद्धामध्ये जर्मनीने त्वेरवर अधिपत्य मिळाल्यानंतर हे शहर उध्वस्त केले होते.
मॉस्को ते सेंट पीटर्सबर्ग दरम्यान धावणाऱ्या मॉस्को—सेंट पीटर्सबर्ग रेल्वेवरील त्वेर हे एक महत्त्वाचे स्थानक आहे.
बाह्य दुवे
वर्ग:रशियामधील शहरे वर्ग:त्वेर ओब्लास्त
इकिके
इकिके (Iquique) हे चिले देशाच्या उत्तर भागातील एक मोठे शहर व बंदर आहे. इकिके हे ह्याच नावाच्या प्रांताचे व प्रदेशाचे राजधानीचे शहर आहे.
वर्ग:चिलेमधील शहरे
मालगुजारी तलाव
मालगुजारी तलाव म्हणजे पुरातन काळच्या जमिनदारांनी लोकसहभागातुन, सिंचनासाठी तयार केलेले तलाव होत. या तलावात पावसाचे पाणी साठविण्यात येत असे.या तलावांतुन पावसाळ्यानंतर अनेक हेक्टर शेतीस पिकांसाठी पाणी व पिण्याचे पाणी उपलब्ध करून देण्यात येत असे.तसेच यामुळे त्या परीसरातील विहीरींच्या पाण्याच्या पातळीतदेखील वाढ होत असे.
संदर्भ
वर्ग:महाराष्ट्रामधील जलाशये
इ.स. १९१३
निर्वाण
वर्ग:इ.स. १९१३ वर्ग:इ.स.च्या १९१० च्या दशकातील वर्षे वर्ग:इ.स.च्या २० व्या शतकातील वर्षे वर्ग:इ.स.च्या २ ऱ्या सहस्रकातील वर्षे
पळशी (खानापूर)
पळशी हे भारतातील महाराष्ट्र राज्यातील सांगली जिल्ह्यातील खानापूर (विटा) तालुक्यातील एक गाव आहे.
हवामान
येथील हवामान उष्ण व कोरडे आहे. येथे नोव्हेंबर ते फेब्रुवारी मध्य हा हिवाळा हंगाम असतो. हिवाळ्यात दिवसा तापमान २९ सेल्सियस पर्यंत वाढते आणि रात्री तापमान १७ अंश सेल्सियस पर्यंत खाली जाते. जून मध्य ते ऑक्टोबर हा पावसाळा हंगाम असतो. पावसाळ्यात दिवसा तापमान २८ अंश सेल्सियस पर्यंत वाढते आणि रात्री तापमान २२ अंश सेल्सियस पर्यंत खाली जाते. पावसाळ्यात मध्यम प्रमाणात पाऊस पडतो. वार्षिक पर्जन्यमान ७०० मिमी पर्यंत असते. फेब्रुवारी मध्य ते जून हा उन्हाळा मोसम असतो. उन्हाळ्यात दिवसा तापमान ३८ अंश सेल्सियस पर्यंत वाढते आणि रात्री तापमान २३ अंश सेल्सियस पर्यंत खाली जाते.
संदर्भ
वर्ग:खानापूर (विटा) तालुक्यातील गावे वर्ग:सांगली जिल्ह्यातील गावे
मिश्या
मिश्या (स्त्रीलिंगी नाम; एकवचन: मिशी, अनेकवचन: मिश्या) म्हणजे वरच्या ओठांच्या वरील बाजूस उगवणारे चेहऱ्यावरील दाट केस होत. चेहऱ्याचा खालचा अर्धा भाग व्यापणाऱ्या दाढीसह किंवा दाढीविना, अशा दोन्ही प्रकारे राखलेल्या मिश्या असू शकतात. चेहरऱ्यावर नुकत्याच उगवू लागलेल्या किंवा झुपकेदार नसलेल्या मिशीला मिसरूड म्हणतात. माणसांप्रमाणे काही किड्यांना आणि काही प्राण्यांनाही मिशा असतात, पण त्या झुपकेदार वा दाट नसून ताठ उभे राइलेल्या चारदोन केसांप्रमाणे असतात. झुरळ, मांजर, वाघ, सिंह या प्राण्यांना तशा मिशा असतात, तर बोकडाला माणसाप्रमाणेच दाढी असते. ऑटर आणि उंदीर या प्राण्यांनाही दाट नसलेल्या दाढी-मिशा असतात.
इतिहास
नवपाषाणयुगापासून दगडी वस्तऱ्याने चेहऱ्यावरील केस काढण्याचे तंत्र मानवांना ज्ञात होते. मात्र दाढी न राखता केवळ मिश्या राखलेल्या पुरुषाचा सर्वांत पुरातन पुरावा इ.स.पू. ३०० च्या सुमारास चितारलेल्या सिथियन (इराणी) घोडेस्वाराच्या चित्राच्या रूपाने आढळतो.
वर्ग:केस वर्ग:केशभूषा वर्ग:चेहरा
रे चार्ल्स
रे चार्ल्स रॉबिन्सन (२३ सप्टेंबर, १९३० - १० जून, २००४) हे अमेरिकन गीतकार, संगीतकार आणि पियानोवादक होते. यांना ब्रदर रे किंवा द जीनियस या नावांनेही संबोधले जायचे. लहानपणी मोतीबिंदु झाल्याने हे जन्मभर अंध होते.
संदर्भ आणि नोंदी
वर्ग:अमेरिकन संगीतकार वर्ग:अमेरिकन पियानोवादक वर्ग:इ.स. १९३० मधील जन्म वर्ग:इ.स. २००४ मधील मृत्यू वर्ग:पुरुष चरित्रलेख
सातगाव
सातगाव हे भारतातील महाराष्ट्र राज्यातील ठाणे जिल्ह्यातील शहापूर तालुक्यातील एक गाव आहे.
हवामान
येथील हवामान उन्हाळ्यात फारच उष्ण व दमट असते. हिवाळ्यात शीतल व कोरडे असते. पावसाळ्यात भरपूर प्रमाणात पाऊस पडतो व हवामान समशीतोष्ण व दमट असते.पावसाळ्यात भरपूर पाऊस पडत असल्याने मुख्य खरीप पीक म्हणून भाताची लागवड केली जाते.
संदर्भ
वर्ग:शहापूर तालुक्यातील गावे वर्ग:ठाणे जिल्ह्यातील गावे
तनुजा
तनुजा मुखर्जी, पूर्वाश्रमीची तनुजा समर्थ, (२३ सप्टेंबर, इ.स. १९४३; मुंबई, महाराष्ट्र - हयात) ही भारतीय चित्रपट-अभिनेत्री आहे. तिने हिंदी, मराठी, बंगाली भाषांमधील चित्रपटांत अभिनय केला. त्यांच्या आई शोभना समर्थ या बोलपटांच्या प्रारंभिक काळातील हिंदी-मराठी चित्रपटांतल्या अभिनेत्री होत्या, तर काजोल व तनिशा या तिच्या दोन्ही मुलीही चित्रपटक्षेत्रातील नंतरच्या पिढीतल्या अभिनेत्री आहेत.
२००८ मध्ये 'रॉक ॲन्ड रोल फॅमिली' या झी टीव्हीवरील रिॲलिटी नृत्य कार्यक्रमात मुलगी काजोल आणि जावई अजय देवगण यांच्यासोबत सह-परीक्षक म्हणून छोट्या पडद्यावर पदार्पण केले.
२०१३ मध्ये नितीश भारद्वाज दिग्दर्शित 'पितृऋण' या मराठी चित्रपटात एका प्रभावी भूमिकेत पुनरागमन केले. चित्रपटातील भूमिकेला न्याय देण्यासाठी त्यांनी केशवपन केले. चित्रपटाचे आणि त्यांच्या भूमिकेचे विशेष कौतुक झाले.
बाह्य दुवे
वर्ग:मराठी व्यक्ती वर्ग:हिंदी चित्रपट अभिनेत्री वर्ग:मराठी अभिनेत्री वर्ग:मॉडेलिंग वर्ग:इ.स. १९४३ मधील जन्म वर्ग:स्त्री चरित्रलेख
जागतिक फुटबॉल एलो गुणांकन
जागतिक फुटबॉल एलो गुणांकन ही एलो गुणांकन पद्धत जगामधील राष्ट्रीय पुरुष फुटबॉल संघांची क्रमवारी ठरवण्यासाठी वापरली जाते. एलो क्रमवारी फिफाच्या जागतिक क्रमवारी पेक्षा वेगळी आहे.
एलो क्रमवारीमधील पहिले १०० संघ
खालील यादी २० नोव्हेंबर २०१३ रोजी एलो क्रमवारीच्या संकेतस्थळावरून घेण्यात आली आहे.
प्रत्येक संघाची फिफा जागतिक क्रमवारी १७ ऑक्टोबर २०१३ रोजीची आहे.. Cell color indicates confederation.
=संदर्भ==
वर्ग:फुटबॉल
लाल्या रोग
लाल्या रोग हा शेतीतील पिकांवर येणारा एक प्रकारचा रोग आहे. यामुळे पिकांची पाने लाल रंगाची होतात. तसेच त्याची फळे गळून पडतात. संत्र्यावरही हा रोग येतो.
बाह्य दुवे
वर्ग:पिकांवरील रोग
सू सिटी
सू सिटी (Sioux City) हे अमेरिकेची संयुक्त संस्थाने देशाच्या आयोवा राज्यातील चौथ्या क्रमांकाचे मोठे शहर आहे. राज्याच्या पश्चिम भागात साउथ डकोटा व नेब्रास्का राज्यांच्या सीमेवर व मिसूरी नदीच्या काठावर वसलेल्या सू सिटीची लोकसंख्या २०१० साली सुमारे ८३ हजार आहे. आयोवामधील इतर शहरांप्रमाणे २००० सालच्या तुलनेत येथील लोकसंख्या घटली आहे.
बाह्य दुवे
वर्ग:आयोवामधील शहरे वर्ग:वूडबरी काउंटी (आयोवा)
भाषांतरित-रूपांतरित नाटके
मराठीतील भाषांतरित-रूपांतरित नाटकांची जंत्री :
शेक्सपियरच्या नाटकांच्या मराठी रूपांतरांसाठी पहा : विल्यम शेक्सपियर
वर्ग: नाटक
सव्हाना
बाह्य दुवे
वर्ग:जॉर्जिया (अमेरिका) मधील शहरे वर्ग:चॅटहॅम काउंटी (जॉर्जिया)
कंगना राणावत
राणावतला इ.स. २०२०चा पद्मश्री पुरस्कार दिनांक ८ नोव्हेंबर २०२१ रोजी भारताचे राष्ट्रपती रामनाथ कोविंद यांच्या हस्ते प्रदान करण्यात आला.
बाह्य
वर्ग:हिंदी चित्रपट अभिनेत्री वर्ग:मॉडेलिंग वर्ग:इ.स. १९८७ मधील जन्म वर्ग:स्त्री चरित्रलेख वर्ग:राष्ट्रीय चित्रपट पुरस्कार, सर्वोत्कृष्ट अभिनेत्री वर्ग:पद्मश्री पुरस्कारविजेते
डिझाईन इनोवेशन सेंटर
पुणे विद्यापीठाचे ‘डिझाईन इनोव्हेशन सेंटर’
भारत सरकारच्या मानव संसाधन विकास मंत्रालयाने विद्यापीठात होणा-या संशोधनाचा थेट समाजाच्या गरजा भागवण्यासाठी वापर व्हावा यासाठी विद्यापीठामध्ये “नाविन्यपूर्ण डिझाईन सेंटर” उभारणीसाठीचा कार्यक्रम हाती घेतला आहे. त्यामध्ये देशभरात २० नवीन डिझाईन इनोव्हेशन सेंटर सुरू करण्यात येत आहेत. त्यातील एक DIC हे पुणे विद्यापीठात सुरू होत आहे. या ‘नाविन्यपूर्ण डिझाईन केंद्राची उपकेंद्रे नाशिक, अहमदनगर व पाबळ येथील ‘विज्ञान आश्रम’ ही असणार आहेत.
विद्यापीठातील विविध संशोधन शाखांमधून वेगवेगळ्या प्रकारच्या संशोधनाचे काम हे सतत चालू असते. पदवी, पदव्युत्यर, पी.एच.डी., इ. अभ्यासक्रमात संशोधन हा महत्त्वाचा भाग असतोच. विद्यार्थ्याकडून अनेक नवीन कल्पना व प्रकल्प अभ्यासक्रमाचा भाग म्हणून केले जातात. मात्र बऱ्याच वेळा त्यांचा उपयोग शैक्षणिक पूर्ततेच्या पलीकडे जात नाही.प्रकल्प अहवाल व सादरीकरण या पलिकडे हे संशोधन पोहचत नाही. समाजाच्या गरजांवर आधारित नाविन्यपूर्ण संशोधन विद्यापीठामध्ये व्हावे हा या DICचा उद्देश आहे.
‘DIC’ची कार्यपद्धती
डिझाईन करणे ही एक प्रक्रिया आहे. या प्रक्रियेच्या केंद्रस्थानी उपभोक्ता (वस्तू वापरणारा) असतो. विद्यार्थ्यांनी लोकांकडून गरजा समजून घेणे, त्यांच्या अनुभवातून शिकणे, त्या माहितीच्या आधारे गरजा नक्की करून ठोस डिझाईन उद्दिष्टे ठेवणे. मग कल्पना विस्फोटासारख्या (Brain Storming) सारख्या साधनांचा वापर करून नवीन उत्तरे शोधणे, शोधलेली उत्तरे विविध साधनांचा (उदा. 3D प्रिंटर, फॅबलॅब)वापर करून प्रत्यक्षात आणणे अपेक्षित असते. शेवटचा टप्पा म्हणजे बनवलेली वस्तू/प्रक्रिया ही प्रत्यक्ष वापर करून त्यावर उपभोक्त्याच्या प्रतिक्रिया घेणे हे होय.
ब्रुस स्प्रिंग्स्टीन
स्प्रिंग्स्टीन वर्ग:रिकामी पाने वर्ग:प्रेसिडेन्शियल मेडल ऑफ फ्रीडम विजेते
डिझाईन इनोवेशन सेंटर
‘DIC’ची कार्यपद्धती
या सर्व कोर्सेसला ३० श्रेयांक (CREDITS) आहेत व राष्ट्रीय कौशल्य आराखड्या (National Skill पात्रता Framework- NSQF) प्रमाणे Level-5 म्हणून मान्यता मिळाली आहे. हे सर्व प्रकल्प करताना व नवीन डिझाईन विकसित करताना उद्योगातील अभियंते व उद्योजगांच्या मार्गदर्शनाखाली काम करण्याचा अनुभव विद्यार्थ्याला मिळणार आहे.
DIC मधील सुविधा
पुणे विद्यापीठ, विज्ञान आश्रम पाबळ तसेच नासिक व अहमदनगर येथील विद्यापीठाची उपकेंद्रे या ठिकाणी मुलभूत कार्यशाळा व प्रकल्प करण्यासाठीच्या अत्याधुनिक सुविधा असणार आहे. नवीन कल्पनेवर काम कारु इच्छिणा-या कोणालाही या सेवा वापरता येतील व आपल्या कल्पनेला मूर्त रूप देता येणार आहे. महाविद्यालयातील विद्यार्थी त्यांच्या शैक्षणिक प्रकल्पांना प्रत्यक्ष कार्यान्वित करण्यासाठी DICतील सुविधांचा लाभ घेऊ शकतील.
संदर्भ
वर्ग:शिक्षण
रॉबर्ट वड्रा
रॉबर्ट वड्रा (आडनावाचे वाड्रा, वढेरा, बढेरा असेही लेखन) (१८ मे, १९६९ - ) हे भारतीय राष्ट्रीय काँग्रेसच्या अध्यक्षा सोनिया गांधी यांचे जावई, म्हणजेच प्रियांका गांधी यांचे पती आणि एक भारतीय उद्योजक आहेत. ते २०११ मध्ये दिल्लीतील "स्टाईल आयकॉन" होते. ऑक्टोबर २०१२ मध्ये अरविंद केजरीवाल यांनी त्यांच्यावर भ्रष्टाचाराचे आरोप केल्याने ते प्रसिद्धीच्या झोतात आले.
बाह्य दुवे
वर्ग:भारतीय उद्योगपती वर्ग:इ.स. १९६९ मधील जन्म
स्वसंमोहन
सर्व साधारण ध्यान धारणा, योगाभ्यास स्वसंमोहनातील फरक
स्वसंमोहन ही ध्यानाची पुढची पायरी होय. एखाद्यास चांगल्या प्रकारे ध्यानसाधना जमली तर सर्वसाधारण माणसाच्या मानसिक आरोग्यासाठी ती निश्चितपणे उपयुक्त ठरू शकते. केवळ ही गोष्ट शिकल्याने मनोविकार आणि मनोलैंगिक विकारांवर उपचार करणं पुरेशी नाही.योगाभ्यास किंवा ध्यान धारणेस सुयोग्य सकारात्मक स्वयंसुचनांची जोड दिल्यास स्वसंमोहन प्रभावी ठरू शकते.
वसुंधरा कोमकली
वसुंधरा कोमकली (इ.स. १९३०:कलकत्ता, भारत - २९ जुलै, इ.स. २०१५:देवास, मध्य प्रदेश, भारत) ह्या एक हिंदुस्तानी संगीत गायिका होत्या. यांचे मूळ नाव वसुंधरा श्रीखंडे असून त्या कुमार गंधर्व यांची दुसरी पत्नी होत्या. पहिली पत्‍नी भानुमती कंस यांचे निधन झाल्यानंतर कुमार गंधर्वांनी इ.स. १९६२ मध्ये वसुंधरा श्रीखंडे यांच्याशी विवाह केला. विवाह झाल्यावर पुढची ५३ वर्षे वसुंधरा कोमकली यांचे वास्तव्य देवास येथे होते.
बालपण आणि संगीत शिक्षण
वसुंधरा कोमकली यांचा जन्म कलकत्ता येथे झाला. त्यांची आई कलकत्त्यातील मराठी समाजात क्रियाशील होत्या. त्यांच्या मोठा भाऊ मनोहर यांना नाटक आणि संगीताची हौस होती व इतर भावंडांनाही संगीताचे प्रशिक्षण होते. त्यांनी वयाच्या बाराव्या वर्षी त्या कलकत्त्याच्या ऑल इंडिया म्युझिक कॉन्फरन्स या मानाच्या संगीतसभेत कुमारगटात गायल्या व त्यात पहिल्या क्रमांकाचा पुरस्कार मिळवला. त्यानंतर त्या रेडियोवर गाऊ लागल्या.
मुंबईत आगमन
इ.स. १९४२च्या सुमारास दुसऱ्या महायुद्धाचा प्रभाव भारतावर व विशेषतः कलकत्त्यावर पडण्यास सुरू झाला. त्यावेळ महाराष्ट्रात परतलेल्या अनेक मराठी कुटुंबांबरोबर श्रीखंडे कुटुंबही १९४५-४६ च्या आसपास मुंबईत आले. देवधरांच्या संगीत स्कूलमध्ये दाखल झाल्यावर समजले की कुमार गंधर्व सतत संगीताच्या दौऱ्यांपायी तेथे अभावानेच असत व त्यामुळे ते संगीतही सतत शिकवू शकणार नाहीत. बी.आर. देवधर यांनी शीखंड्यांना गाणे शिकवायला सुरुवात केली. प्रसंगी कुमार गंधर्वही शिकवायचे.
संगीताचा वर्ग आणि नाटकात अभिनय
वसुंधरा यांचे संगीत शिक्षण सुरू असतानाच, त्यांनी शिवाजी पार्कला एक संगीतक्लास सुरू केला, शिवाय एका शाळेत संगीतशिक्षिका म्हणूनही काम करू लागल्या.
१९५१-५२ मध्ये चिंतामणराव कोल्हटकर मुंबई मराठी साहित्य संघासाठी पु.ल. देशपांडे यांचे भाग्यवान हे नाटक करत होते. त्यासाठी त्यांना एका गायिका-अभिनेत्रीची गरज होती आणि त्या भूमिकेसाठी त्यांनी श्रीखंडे यांना संधी दिली. या नाटकानंतर कोल्हटकरांनी बसविलेल्या स्वातंत्र्यवीर सावरकरांच्या सन्यस्त खड्ग या नाटकाच्या एका अंकात त्यांना मुख्य भूमिका दिली
लग्नानंतर त्यांनी संगीत कमी केले.
वसुंधरा कोमकली यांना मिळालेले पुरस्कार
वर्ग:हिंदुस्तानी गायक वर्ग:इ.स. १९३० मधील जन्म वर्ग:इ.स. २०१५ मधील मृत्यू वर्ग:पद्मश्री पुरस्कारविजेते वर्ग:स्त्री चरित्रलेख
कल्पेट्टा
कल्पेट्टा भारताच्या केरळ राज्यातील एक शहर आहे.
हे शहर वायनाड जिल्ह्याचे आणि वैतिरी तालुक्याचे प्रशासकीय केंद्र आहे.
संदर्भ आणि नोंदी
वर्ग:केरळमधील शहरे वर्ग:वायनाड जिल्हा
किन्ही (केळापूर)
किन्ही हे भारतातील महाराष्ट्र राज्यातील यवतमाळ जिल्ह्यातील केळापूर तालुक्यातील एक गाव आहे.
हवामान
येथील हवामान उष्ण व कोरडे असून उन्हाळ्यात अतिउष्ण तर हिवाळ्यात अतिथंड असते.पावसाळ्यात मध्यम प्रमाणात पाऊस पडतो.
संदर्भ
वर्ग:केळापूर तालुक्यातील गावे वर्ग:यवतमाळ जिल्ह्यातील गावे
प्रियांशु चॅटर्जी
चट्टर्जी, प्रियांशु वर्ग:पुरुष चरित्रलेख
पांडुरंग वामन काणे
महामहोपाध्याय डॉ. पांडुरंग वामन काणे (जन्म : पेढे परशुराम, तालुका चिपळूण , जिल्हा : रत्‍नागिरी, ७ मे १८८०, - १८ एप्रिल १९७२) हे एक उल्लेखनीय भारतशास्त्रज्ञ, संस्कृत विद्वान, भारतीय कायदेपंडित आणि धर्मशास्त्राचे अभ्यासक होते. १९६३ मध्ये त्यांना भारताचा सर्वोच्च नागरी पुरस्कार भारतरत्न प्राप्त झाला त्यांच्या अभ्यासपूर्ण कार्यासाठी ४० वर्षांपेक्षा जास्त सक्रिय शैक्षणिक संशोधन ज्याचा परिणाम धर्मशास्त्राच्या इतिहासाच्या ६,५०० पृष्ठांवर झाला. इतिहासकार राम शरण शर्मा म्हणतात: "पांडुरंग वामन काणे, एक महान संस्कृतशास्त्रज्ञ, ज्याने सामाजिक सुधारणेचा विवाह केला, त्यांनी विद्वत्तेची पूर्वीची परंपरा चालू ठेवली. विसाव्या शतकात पाच खंडांमध्ये प्रकाशित "धर्मशास्त्राचा इतिहास" हे त्यांचे स्मारक कार्य आहे. प्राचीन सामाजिक कायदे आणि रीतिरिवाजांचा ज्ञानकोश. हे आपल्याला प्राचीन भारतातील सामाजिक प्रक्रियांचा अभ्यास करण्यास सक्षम करते." त्यांच्या पन्नासाव्या स्मृतिदिनानिमित्त राजभवन महाराष्ट्र इथे महाराष्ट्र राज्याचे राज्यपाल भगतसिंह कोश्यारी यांच्या हस्ते टपाल तिकिटाचे प्रकाशन झाले.